Nasjonalt velferdsteknologiprogram har avdekket gjennom undersøkelser at velferdsteknologi gir gevinster. Gevinstene er i hovedsak spart tid, unngåtte kostnader og økt kvalitet. Bruk av elektronisk medisineringsstøtte står for 48 prosent av gevinstene knyttet til spart tid. Tiden som frigis kan knyttes til færre besøk og mindre kjøring i hjemmetjenesten. 47 prosent av de innrapporterte gevinstene som kan knyttes til unngåtte kostnader er relatert til bruk av digitalt tilsyn som medfører redusert bemanning på natt.